stanford-oval/wikipedia huggingface dataset:
Lawyers in Love

| Lawyers in Love Jackson Browne |
| --- | --- | --- |

LP-levyn kansikuva.
Studioalbumin tiedot
 Äänitetty : Downtown, Los Angeles
 Julkaistu: 1983
 Formaatti: LP, MC
 Tuottaja(t): Jackson Browne   Greg Ladanyi
 Tyylilaji: Rock
 Kesto: 35.30
 Levy-yhtiö: Asylum Records
Jackson Brownen muut julkaisut
| Hold Out 1980 | Lawyers in Love 1983 | Lives in the Balance 1986 |
Lawyers in Love on yhdysvaltalaisen laulaja-lauluntekijä Jackson Brownen studioalbumi vuodelta 1983. Browne on tuottanut levyn Greg Ladanyin kanssa. Tuotantoassistenttina on ollut Brian Reed.
Äänittäjät ovat Ladanyi ja James Geddes avustajanaan Ed Wong. Levy on äänitetty Los Angelesissa  Downtown-studiossa.
Masteroinnin ovat tehneet Doug Sax ja Mike Reese Mastering Labissa.
Levykannen suunnittelusta on vastannut Jimmy Wachtel Dawn Patrol –yhtiöstä. Etukannen valokuvan on ottanut Matti Klatt paitsi kuun osalta Joe Sohms ja takakannen valokuvat yhtyeen jäsenistä Randee St. Nicholas. Muita osallisia ovat Elmi Graphics, Howard Carriker, Gloria von Jansky sekä Jon Rothschild ja Tim Griffith.
Levy on omistettu Ryanille ja Ethanille. Kiitoksissa on mainittu Lynne Sweeney ja David Geffen.
Jackson Brownen managereina ovat toimineet Peter Golden ja Donald "Buddha" Miller yhtiöstä Peter Golden and Associates, Inc.
Euroopan markkinoille levyä on valmistanut Saksassa Record Service GmbH, Alsdorf.
Kappaleet

Sivu 1
Lawyers in Love – 4:18
On the Day – 3:56
Cut It Away – 4:45
Downtown – 4:37
Kappaleiden tekijä on Jackson Browne ja julkaisuyhtiö (U.K.) Warner Bros. Music Ltd.
Sivu 2
Tender Is the Night – 4:50 (Russell Kunkel / Danny Kortchmar / Jackson Browne)
Knock on Any Door – 3:39 (Danny Kortchmar / Craig Doerge / Jackson Browne)
Say It Isn't True – 5:20 (Jackson Browne)
For a Rocker  – 4:05 (Jackson Browne)
Kappaleiden julkaisuyhtiöt (U.K.) ovat 1 & 2 Warner Bros. Music Ltd. / MCPS Ltd. 3 & 4 Warner Bros. Music Ltd.
Muusikot

Russell Kunkel – rummut
Bob Glaub – basso, kitara kappaleella "Lawyers in Love" ja urut kappaleella "Say It Isn't True"
Doug Haywood – urut, laulu, basso kappaleella "Say It Isn't True"
Craig Doerge – pianot, syntetisaattorit
Rick Vito – soolokitara, laulu
Jackson Browne – kitara, laulu
Danny Kortchmar on osallistunut sovitustyöhön
Bill Payne soittaa urkuja kappaleella "On the Day"
Meänmaan lippu

Tornionlaakson lippu, Meänmaan flaku
Meänmaan lippu eli meänkielellä Meänmaan flaku on Tornionlaakson meänmaalaisten lippu. Lippu otettiin käyttöön 15. heinäkuuta 2007, jolloin se nostettiin ensimmäisen kerran salkoon Övertorneåssa ja Ylitorniolla. Lipun ovat suunnitelleet kirjailija Bengt Pohjanen ja Herbert Wirlöf.
Lippu on trikolori: siinä on kolme samanlevyistä, vaakasuoraa raitaa. Värit ovat ylhäältä lähtien keltainen, valkoinen ja sininen. Värit tulevat Ruotsin ja Suomen lippujen väreistä. Herbert Wirlöfin mukaan värit kuvaavat kullankeltaista aurinkoa, talvista jokinäkymää ja kesän sinistä taivasta. Bengt Pohjasen mukaan värit kuvastavat myös ikivanhaa tarinaa, jotka liittyvät itämerensuomalaiseen kansaan, kveeneihin, ja Islannin vanhoihin saagoihin. Lipun sivujen suhde on 7:11 eli sama kuin Viron lipussa.
Lipun vihkimisellä haluttiin symbolisesti yhdistää Tornionlaakso eli Meänmaa, joka jaettiin kahden valtion, Ruotsin ja Venäjän kesken vuonna 1809 Haminan rauhassa. Meänmaalaisten liputuspäiväksi on päätetty 15. heinäkuuta molemmilla puolin jokea.
Marshallin oireyhtymä

Marshallin oireyhtymä on COL11A1-geenin mutaatiosta kromosomissa 1 johtuva oireyhtymä. Se aiheuttaa kasvojen ja luuston rakennepoikkeavuuksia, näön ja kuulon ongelmia sekä lapsen hidastunutta pituuskasvua.
Marshallin oireyhtymään liittyvät sille ominaiset kasvonpiirteet, joihin kuuluvat esimerkiksi vajaakehittyneet nenän luut ja otsaontelo, ylöspäin kääntyneet sieraimet sekä toisistaan etäiset ja korostuneet silmät. Monesti on todettu myös suulakihalkio ja joskus hampaiden poikkeavuuksia. Marshallin oireyhtymässä voi esiintyä sisäänpäin karsastusta, kaihia, synnynnäistä glaukoomaa, verkkokalvon irtaumaa ja likinäköisyyttä. Usein Marshallin oireyhtymään liittyvä kuulon heikkeneminen on alkuperältään sensorineuraalista ja johtaa lievästä kuulonalenemasta täyteen kuurouteen vaihteleviin ongelmiin. Hidas pituuskasvu puolestaan johtuu nikamien ja kasvulevyjen dysplasioista. Oireyhtymän yhteydessä on ilmennyt varhaista nivelrikkoa. Oireyhtymästä kärsivän ihmisen hikoilu voi olla poikkeuksellisen vähäistä.
Marshallin oireyhtymä periytyy vallitsevasti autosomissa tai johtuu satunnaisesta de novo -mutaatiosta. Esiintyvyyden on arvioitu olevan vähemmän kuin 1/1 000 000. Erotusdiagnostiikassa saatetaan huomioida Wagnerin tauti ja tyypin 2 Sticklerin oireyhtymä. Marshallin oireyhtymän hoito on oireenmukaista. Vaikka parantavaa hoitoa ei ole, on elinajanodote arvioitu miltei normaaliksi, vaikkakin arvio perustuu suppeaan aineistoon. Marshallin oireyhtymän kuvasi ensimmäisenä Don Marshall vuonna 1958.
Maxivision

Maxivision Viihde on suomalainen IPTV-palveluntarjoaja, joka toimii koko Suomessa, minkä tahansa internetoperaattorin verkossa. Se on osa Maxisat-konsernia. [lähde? ]
Aiheesta muualla

Maxivisionin kotisivut
Mauritanian parlamenttivaalit 2013

Mauritanian parlamentti- ja paikallisvaalien 2013 ensimmäinen kierros järjestettiin 23. marraskuuta 2013 ja toinen kierros 21. joulukuuta. Vaaleissa mauritanialaiset valitsivat edustajat maan 147-paikkaiseen parlamenttiin viisivuotiskaudeksi sekä puheenjohtajat 218 kunnanvaltuustoon. Äänioikeutettuja oli 1,2 miljoonaa. Vaalit olivat ensimmäiset maassa seitsemään vuoteen. Alun perin vaalit oli tarkoitus järjestää jo lokakuussa 2011, mutta niitä lykättiin toistuvasti.
Presidentti Mohamed Ould Abdel Azizin Tasavallan liitto -puolue liittolaisineen sai vaaleissa enemmistön parlamenttipaikoista. Lisäksi Tasavallan liitto sai enemmistön kunnanvaltuustojen puheenjohtajapaikoista.
Ehdokkaat

Parlamenttivaaliehdokkaita oli 438, jotka tulivat 64 eri puolueesta. Valtuustojen puheenjohtajaehdokkaita puolestaan oli 1 096, ja he edustivat 47 eri puoluetta. Vaaleja edeltäneen valtapuolueen, Tasavallan liiton, ennakoitiin voittavan vaalit. Mauritanian oppositiosta suuri osa boikotoi vaaleja, ja monet oppositiopuolueet kutsuivat vaaleja nykyoloissa pidettävinä merkityksettömiksi. Maltillinen oppositio osallistui vaaleihin, mutta Mauritanian 11 radikaalin oppositiopuolueen liitosta ainoastaan islamistinen Tewassoul osallistui vaaleihin.
Kampanjointi

Kaksi viikkoa ennen vaalien ensimmäistä kierrosta Mauritanian pääkaupungissa Nouakchottissa alkoi ilotulitusten saattelemana kaksiviikkoinen kampanjointikausi. Hallitseva puolue Tasavallan liitto järjesti läpi yön jatkuneen juhlan, jossa oli niin runonlausuntaa kuin tanssiryhmien esityksiäkin. Puolueen johtaja Mohamed Mahmoud Ould Mohamed Lemine lausui iskulauseita kannattajajoukoilleen. Hän kehotti kampanjoinnissaan puolueensa kannattajia antamaan äänensä puolueelle, että presidentti Mohamed Ould Abdel Aziz voisi riittävän suuren ääntenenemmistön turvin toteuttaa esimerkiksi kehityshankkeitaan kaikkien mauritanialaisten hyväksi. Suuri osa oppositiosta boikotoi vaaleja ja radikaalista oppositiosta ainoastaan Tewassoul otti osaa vaaleihin. Tewassoul kutsui vaalikampanjaansa taisteluksi maan vallankaappauksella valtaan nousseen presidentin Mohamed Ould Abdel Azizin ”diktatuuria” vastaan. Asiantuntijat arvioivat vaalien ratkaisevan vuonna 2007 laillistetun Tewassoulin kohtalon. Puolueen ennakoitiin joko katoavan merkityksettömänä tai vahvistuvan huomattavasti. Tuhannet radikaalin opposition kannattajat järjestivät Nouakchottissa vaalien alla protestimarssin. Tasavallan liiton Mohamed Mahmoud Ould Mohamed Lemine harmitteli boikottia.
Vaalit

Lauantaina 23. marraskuuta käytyjen vaalien ensimmäisen kierroksen äänestys alkoi kello seitsemältä aamulla ja päättyi kello 19. Äänestyspaikkoja oli koko maassa 2 759. Äänestys sujui rauhallisesti boikotoinnista huolimatta. Pääkaupungissa Nouakchottissa muodostui pitkiä jonoja äänestyspaikoille. Presidentti Mohamed Ould Abdel Aziz kommentoi vaaleja ”voitoksi maan demokratialle”. Äänestysprosentti oli 75 %.
Mauritanian vaalikomissio (CENI) julkisti ensimmäisen kierroksen tulokset 3. joulukuuta. Hallitseva puolue Tasavallan liitto sai parlamenttivaalien ensimmäisellä kierroksella 56 paikkaa. Puolueen liittolaiset, 14 pienempää puoluetta, saivat yhteensä 34 paikkaa. Islamistinen oppositiopuolue Tewassoul sai 12 paikkaa. Kolme muuta oppositiopuoluetta saivat loput 19 paikkaa. Naisia valittiin parlamenttiin ensimmäisellä kierroksella 31.
Parlamenttivaalien toinen kierros oli tarkoitus järjestää 7. joulukuuta. Mauritanian vaalikomissio lykkäsi kierroksen järjestettäväksi 21. joulukuuta, että puolueet saisivat mahdollisuuden valittaa tuloksista. Toisella kierroksella jaossa olivat loput 26 parlamenttipaikkaa, joille ei ensimmäisellä kierroksella saatu voittajaa.
Tasavallan liitto menestyi myös paikallisvaaleissa, sillä puolueen edustaja voitti ensimmäisellä kierroksella 81 paikkaa 218 jaossa olleesta. Tewassoul voitti kolme paikkaa ja toinen oppositiopuolue El-Wiam kaksi paikkaa. Loppujen 120 valtuuston puheenjohtajat selvisivät vaalien toisella kierroksella.
Vaalien toisen kierroksen myötä valtapuolue Tasavallan liitto sai kaikkiaan 75 parlamenttipaikkaa. Puolueen liittolaiset saivat lisäksi 34 paikkaa. Oppositiopuolueet saivat yhteensä 37 parlamenttipaikkaa, joista Tewassoul 16. Paikallisvaalien toisen kierroksen jälkeen Tasavallan liitto sai yhteensä 70 prosenttia kuntien, kuten pääkaupungin Nouakchottin, valtuustojen puheenjohtajapaikoista.
Aiheesta muualla

Vaalien tulokset Mauritanian vaalikomission sivuilla (Arkistoitu – Internet Archive) (ranskaksi) (arabiaksi)
Leela Omchery

Leela Omchery vuonna 2004
Leela Omchery (tamiliksi லீலா ஓம்செரி; 1929 Thiruvattar, Kanniyakumarin piirikunta – 1. marraskuuta 2023 New Delhi) oli intialainen musiikkitieteilijä ja muusikko. Hän tuli tunnetuksi Intian perinteisiä musiikin muotoja koskeneesta laajasta tutkimustyöstään.
Omcheryn tutkimuksesta suuri osa keskittyi karnaattiseen musiikkiin ja hindustanilaiseen musiikkiin, mutta hän työskenteli myös vähemmän tunnettujen intialaisen musiikin muotojen huomion lisäämiseksi. Omchery työskenteli Delhin yliopistossa 28 vuoden ajan ja toimi sen musiikin laitoksen johtajana, kunnes jäi eläkkeelle vuonna 1994. Hän julkaisi lukuisia kirjoja, joiden joukossa ovat Immortals of Indian Music, Gleanings in Indian Music, Indian Music and Allied Arts (viisi laitosta), Abhinayasangeetham, Keralathile Laasya Rachanakal ja Leela Omcheriyude Pathangal. Hän julkaisi myös novelleja ja teki käännöstöitä tamilin kielestä, esimerkiksi Kalki Krishnamurthyn romaanista Parthiban Kanavu.
Omcherylle myönnettiin Padma Shri palveluksista musiikin alalla vuonna 2005. Hän oli naimisissa kirjailija Omchery N. N. Pillain kanssa. S. D. Omchery ja klassinen tanssija Deepti Omchery Bhalla ovat pariskunnan lapsia. Playbacklaulaja Kamukara Purushothaman oli Leela Omcheryn nuorempi veli.
Maxisat

| Maxisat Oy |
| --- | --- |

Yritysmuoto:  osakeyhtiö
Perustettu:  1983
Toimitusjohtaja:  Tommi Blom
Avainhenkilöt:  Tommi Blom (toimitusjohtaja)
Kotipaikka:  Helsinki
Tuotteet:  IPTV-palvelut, streaming ja videoteknologia ja maksu-tv-palvelut
Kotisivu:  www.maxisat.fi
Infobox OKVirheellinen NIMI-arvo: 
Maxisat Networksin logo.
Maxivisionin logo.
Maxisat on suomalainen IPTV- ja videopalveluita tarjoava konserni, joka toimii kahdessa liiketoimintayksikössä.
Maxivision (Maxisat Oy) on IPTV-palveluita kuluttajille, taloyhtiöille ja julkisille yhteisöille myyvä palvelu-operaattori, joka palvelee koko Suomen alueella. Sen IPTV-palveluita saa minkä tahansa operaattorin laajakaistaan (ADSL-, kaapeli-, kuitu- ja mobiiliyhteydet). Maxivision toimii Suomessa yli 20 paikallisen kuituverkon kumppanina tarjoten IPTV-palvelut kuituliittymien asiakkaille.
Maxicaster Oy on konsernin IPTV- ja videoteknologiaa kehittävä liiketoimintayksikkö. Maxicaster on perustettu 2014 tavoitteena kansainvälinen kasvu ja laajentuminen. Yksikkö myy teknologiaratkaisuja operaattoreille ja palveluntarjoajille ja matkailusektorille. Yrityksen Maxisat Educast on kouluille ja oppilaitoksille suunnattu IPTV-palvelu.
Maxisat myi ja tarjosi aiemmin myös laajakaistapalveluita, mutta myi laajakaistapalvelunsa Nebulalle toukokuussa 2011. Maxisat haluaa keskittyä tv-palveluiden tuottamiseen ja kehittämiseen.
Aiheesta muualla

Maxisatin kotisivut
Maxivisionin kotisivut
Opetusohjelmien tallennuspalvelu (Arkistoitu – Internet Archive)
Kyokushinin painoluokalliset Euroopan-mestaruuskilpailut

| Painoluokalliset Euroopan-mestaruuskilpailut |
| --- | --- |
Laji:  Kyokushin
Perustettu:  1978
Eniten mestaruuksia:   Alejandro Navarro (8)
Kyokushinin painoluokalliset Euroopan-mestaruuskilpailut (European Weight Category Karate Championships) on vuosittain käytävä Kyokushin-karaten Euroopan-mestaruuskilpailut. Sitä on järjestetty vuodesta 1978 lähtien ja se käydään neljässä eri painoluokassa. Ensimmäinen EM-turnaus vuonna 1978 tunnettiin nimellä European Championships, joka käytiin Lontoossa. Oyaman kuoltua 1994 Kyokushin järjestö hajosi useisiin muihin järjestöihin. Alkuperäinen IKO1 järjestö jatkoi Euroopan-mestaruuskilpailuja uudella nimellä vuonna 1996. Vuosina 1978–1996 painoluokkia oli pääosin kolme, kevytsarja (alle 70 kg), keskisarja (alle 80 kg) ja raskassarja (yli 80 kg). Poikkeuksellisesti ensimmäisissä EM-kilpailuissa oli vain kaksi painoluokkaa.
Tulokset > Superraskassarja (+90 kg)

Superraskaansarjan painoraja oli vuonna 1982 yli 85 kg
| 0 | 1 | 2 | 3 | 4 |
| --- | --- | --- | --- | --- |
| Vuosi | Isäntämaa | Kultaa | Hopeaa | Pronssia |
| 1982 |  Englanti |  Julian Baker |  H. Hernandez |  Michael Thompson  Gabriel Marxer |
| 1997 |  Puola |  Oleksandr Lapko |  Rafal Czerniakowski |  Alexander Bielecki  Ion Gorgoiu |
| 1998 |  Espanja |  Pavel Mandok |  Eusebio Barbero |  Siegfied Elson |
| 1999 |  Ukraina |  Oleksandr Lapko |  Mihai Gorgoiu |  Alexei Drobyazko  Tibor Naby |
| 2000 |  Portugali |  Tomasz Najduch |  Florian Ogunade |  Alexei Drobyazko  Fabrice Fourmont |
| 2001 |  Unkari |  Tomasz Najduch |  Alexei Drobyazko |  Marek Kosowski  Adam Solyom |
| 2002 |  Bulgaria |  Tomasz Najduch |  Marek Kosowski |  Rudolf Conquet  Lucian Sopiridon |
| 2003 |  Ukraina |  Sveto Dekovic |  Marek Kosowski |  Karol Ciesluk  Arthur Hovhannisyan |
| 2004 |  Saksa |  Sokrat Suleimanov |  Valentin Krastev |  Eduard Wallmen  Alexandre Rodrigues |
| 2005 |  Bulgaria |  Arthur Hovhannisyan |  Jan Soukup |  Artem Pukas  Rudolf Conquet |
| 2006 |  Espanja |  Petar Martinov |  Sergej Nikishaev |  Piotr Banasik  Alexej Kiushkin |
| 2007 |  Kreikka |  Jan Soukup |  Petar Martinov |  Djema Belkhodja  Karol Ciesluk |
| 2008 |  Espanja |  Krzysztof Habraszka |  Petar Martinov |  Djema Belkhodja  Vldyslav Plyasonytsya |
| 2009 |  Ukraina |  Zahari Damjanov |  Dmitry Lunev |  Djema Belkhodja  Petar Martinov |
| 2010 |  Romania |  Zahari Damjanov |  Sergej Uwitskij |  Charley Quinol  Daniel Milicevic |
| 2011 |  Italia |  Alejandro Navarro |  Djema Belkhodja |  Semen Haran  Maxime Demeautis |
| 2012 |  Unkari |  Djema Belkhodja |  Marchin Prachino |  Nikolai Davydov  Ibragim Gogaev |
| 2013 |  Ukraina |  Zahari Damjanov |  Alejandro Navarro |  Patryk Sypień |
| 2014 |  Bulgaria |  Zahari Damjanov |  Djema Belkhodja |  Alejandro Navarro |
| 2015 |  Saksa |  Alejandro Navarro |  Zahari Damjanov |  Djema Belkhodja |
| 2016 |  Bulgaria |  David Sarkoshyan |  Tornike Kurtsikidze |  Farukh Turgunboev |
| 2017 |  Ranska |  Konstantin Kovalenko |  Damian Galinski |  Alejandro Navarro |
| 2018 |  Bulgaria |  Konstantin Kovalenko |  Goderzi Kapanadze |  Alejandro Navarro |
| 2019 |  Puola |  Oleksandr Ieromienko |  Constantin Dogari |  Maxim Kuzyaev |
| 2020 |  | Peruttu koronaviruspandemian vuoksi |  |  |
| 2021 |  Puola |  Igor Zagainov |  Danil Goriushkin |  Patryk Sypień |
| 2022 |  Bulgaria |  Antonio Tusseau |  Patryk Sypień |  Filip Maksimowicz |
| 2023 |  Puola |  Antonio Tusseau |  Patryk Sypień |  Filip Maksimowicz |
| 2024 |  Bulgaria |  Antonio Tusseau |  Jeremy Zaneguy |  Othman al-Rabieh |
Tulokset > Höyhensarja (-60 kg)

| 0 | 1 | 2 | 3 | 4 |
| --- | --- | --- | --- | --- |
| Vuosi | Isäntämaa | Kultaa | Hopeaa | Pronssia |
| 2021 |  Puola |  Kirill Psarev |  Daniil Hrabovik |  İsmet Durmuş |
| 2022 |  Bulgaria |  Pawel Wolski |  İsmet Durmuş |  Logan Cholot |
| 2023 |  Puola |  Pawel Wolski |  Mohsen Shomakteh |  Maksym Kudlai |
| 2024 |  Bulgaria |  Pawel Wolski |  Mohsen Shomakteh |  Jaroslav Pulie |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Venäjä | 30 | 29 | 22 | 81 |
| 2 |  Puola | 29 | 29 | 32 | 90 |
| 3 |  Ukraina | 15 | 10 | 22 | 47 |
| 4 |  Bulgaria | 12 | 11 | 11 | 34 |
| 5 |  Romania | 10 | 11 | 21 | 42 |
| 6 |  Ranska | 10 | 7 | 18 | 35 |
| 7 |  Espanja | 9 | 13 | 23 | 45 |
| 8 |  Iso-Britannia | 6 | 6 | 5 | 17 |
| 9 |  Alankomaat | 3 | 4 | 7 | 14 |
| 10 |  Unkari | 3 | 2 | 10 | 15 |
| 11 |  Tanska | 2 | 3 | 2 | 7 |
| 12 |  Sveitsi | 2 | 1 | 4 | 7 |
| 13 |  Turkki | 1 | 2 | 4 | 7 |
| 14 |  Ruotsi | 1 | 1 | 5 | 7 |
| 15 |  Tšekki | 1 | 1 | 2 | 4 |
| 16 |  Armenia | 1 | 0 | 3 | 4 |
| 17 |  Liechtenstein | 1 | 0 | 2 | 3 |
| 18 |  Serbia | 1 | 0 | 1 | 2 |
| 19 |  Liettua | 1 | 0 | 0 | 1 |
| 19 |  Japani | 1 | 0 | 0 | 1 |
| 21 |  Saksa | 0 | 3 | 5 | 8 |
| 22 |  Valko-Venäjä | 0 | 2 | 1 | 3 |
| 23 |  Norja | 0 | 1 | 6 | 7 |
| 24 |  Itävalta | 0 | 1 | 2 | 3 |
| 24 |  Belgia | 0 | 1 | 2 | 3 |
| 24 |  Italia | 0 | 1 | 2 | 3 |
| 27 |  Kazakstan | 0 | 1 | 1 | 2 |
| 28 |  Moldova | 0 | 1 | 0 | 1 |
| 29 |  Irlanti | 0 | 0 | 1 | 1 |
| 29 |  Israel | 0 | 0 | 1 | 1 |
| 29 |  Kuwait | 0 | 0 | 1 | 1 |
Menestyneimmät ottelijat

| Ottelija | Määrä | Mestaruus vuodet |
| --- | --- | --- |
|  Alejandro Navarro | 8 | 2008, 2009, 2011, 2015, 2021, 2022, 2023, 2024 |
|  Lucian Gogonel | 6 | 1999, 2002, 2004, 2005, 2006, 2007 |
| / Oleksandr Jeremenko | 6 | 2011, 2012, 2013, 2014, 2015, 2019 |
|  Antonio Tusseau | 5 | 2014, 2017, 2022, 2023, 2024 |
|  Piotr Sawicki | 4 | 1996, 1997, 1998, 2000 |
|  Tomasz Najduch | 4 | 1996, 2000, 2001, 2002 |
|  Piotr Moczydlowski | 4 | 2004, 2006, 2008, 2011 |
|  Zahari Damjanov | 4 | 2009, 2010, 2013, 2014 |
|  Emil Kostov | 3 | 1998, 2000, 2002 |
|  Krzysztof Habraszka | 3 | 2003, 2004, 2008 |
|  Eldar Ismailov | 3 | 2012, 2015, 2016 |
|  Ašot Zarinjan | 3 | 2016, 2018, 2019 |
|  Kirill Psarjov | 3 | 2016, 2018, 2021 |
|  Paweł Wolski | 3 | 2022, 2023, 2024 |
|  Andy Hug | 2 | 1985, 1989 |
|  Nick Da Costa | 2 | 1985, 1989 |
|  Antal Bencze | 2 | 1993, 1995 |
|  Oleksandr Lapko | 2 | 1997, 1999 |
|  Sylwester Sypień | 2 | 2001, 2003 |
|  Nicolae Stoian | 2 | 2008, 2009 |
|  Guillaume Gründler | 2 | 2013, 2015 |
|  Konstantin Kovalenko | 2 | 2017, 2018 |
|  Andrei Luzin | 2 | 2018, 2019 |
|  Aleksandar Stoimenov | 2 | 2022, 2024 |
|  Gino Cosentino | 2 | 2023, 2024 |
Menestyneimmät ottelijat > Painoluokittain > Superraskassarja

| Ottelija | Määrä | Mestaruus vuodet |
| --- | --- | --- |
|  Zahari Damjanov | 4 | 2009, 2010, 2013, 2014 |
|  Tomasz Najduch | 3 | 2000, 2001, 2002 |
|  Antonio Tusseau | 3 | 2022, 2023, 2024 |
|  Oleksandr Lapko | 2 | 1997, 1999 |
|  Alejandro Navarro | 2 | 2011, 2015 |
|  Konstantin Kovalenko | 2 | 2018, 2019 |
Menestyneimmät ottelijat > Painoluokittain > Raskassarja

| Ottelija | Määrä | Mestaruus vuodet |
| --- | --- | --- |
|  Alejandro Navarro | 6 | 2008, 2009, 2021, 2022, 2023, 2024 |
|  Oleksandr Jeremenko | 5 | 2011, 2012, 2013, 2014, 2015 |
|  Andy Hug | 2 | 1985, 1989 |
|  Krzysztof Habraszka | 2 | 2003, 2004 |
|  Lucian Gogonel | 2 | 2006, 2007 |
|  Andrei Luzin | 2 | 2018, 2019 |
Menestyneimmät ottelijat > Painoluokittain > Keskisarja

| Ottelija | Määrä | Mestaruus vuodet |
| --- | --- | --- |
|  Emil Kostov | 3 | 1998, 2000, 2002 |
|  Ašot Zarinjan | 3 | 2016, 2018, 2019 |
|  Nick Da Costa | 2 | 1985, 1989 |
|  Sylwester Sypień | 2 | 2001, 2003 |
|  Lucian Gogonel | 2 | 2004, 2005 |
|  Nicolae Stoian | 2 | 2008, 2009 |
|  Gino Consentino | 2 | 2023, 2024 |
Menestyneimmät ottelijat > Painoluokittain > Kevytsarja

| Ottelija | Määrä | Mestaruus vuodet |
| --- | --- | --- |
|  Piotr Sawicki | 4 | 1996, 1997, 1998, 2000 |
|  Piotr Moczydlowski | 4 | 2004, 2006, 2008, 2011 |
|  Antal Bencze | 2 | 1993, 1995 |
|  Lucian Gogonel | 2 | 1999, 2002 |
|  Guillaume Gründler | 2 | 2013, 2015 |
|  Kirill Psarjov | 2 | 2016, 2018 |
|  Aleksandar Stoimenov | 2 | 2023, 2024 |
Menestyneimmät ottelijat > Painoluokittain > Höyhensarja

| Ottelija | Määrä | Mestaruus vuodet |
| --- | --- | --- |
|  Paweł Wolski | 3 | 2022, 2023, 2024 |
Menestyneimmät ottelijat > Useamman painoluokan voittaneet

| Ottelija | Painoluokat ja (määrä) | Painoluokkien määrä | Mestaruus vuodet |
| --- | --- | --- | --- |
|  Lucian Gogonel | kevytsarja (2), keskisarja (2), raskassarja (2) | 3 | 1999, 2002, 2004, 2005, 2006, 2007 |
|  Eldar Ismailov | kevytsarja (1), keskisarja (1), raskassarja (1) | 3 | 2012, 2015, 2016 |
|  Antonio Tusseau | keskisarja (1), raskassarja (1), superraskassarja (3) | 3 | 2014, 2017, 2022, 2023, 2024 |
|  Tomasz Najduch | Raskassarja (1), superraskassarja (3) | 2 | 1996, 2000, 2001, 2002 |
|  Krzysztof Habraszka | Raskassarja (2), superraskassarja (1) | 2 | 2003, 2004, 2008 |
|  Alejandro Navarro | Raskassarja (6), superraskassarja (2) | 2 | 2008, 2009, 2011, 2015, 2021, 2022, 2023, 2024 |
| / Oleksandr Jeremenko | raskassarja (5), superraskassarja (1) | 2 | 2011, 2012, 2013, 2014, 2015, 2019 |
|  Kirill Psarjov | kevytsarja (2), höyhensarja (1) | 2 | 2016, 2018, 2021 |
Menestyneimmät ottelijat > Eniten mitaleja voittaneet

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Alejandro Navarro | 8 | 2 | 6 | 16 |
| 2 |  Lucian Gogonel | 6 | 4 | 3 | 13 |
| 3 |  Nicolae Stoian | 2 | 1 | 5 | 8 |
| 4 | / Oleksandr Jeremenko | 6 | 0 | 1 | 7 |
| 5 |  Piotr Moczydlowski | 4 | 2 | 1 | 7 |
| 6 |  Djema Belkhodja | 1 | 2 | 4 | 7 |
| 7 |  Pablo Estensoro | 0 | 2 | 5 | 7 |
| 8 |  Piotr Sawicki | 4 | 1 | 1 | 6 |
| 9 |  Patryk Sypień | 0 | 4 | 2 | 6 |
| 10 |  Antonio Tusseau | 5 | 0 | 1 | 6 |
| 11 |  Zahari Damjanov | 4 | 1 | 0 | 5 |
| 12 |  Krzysztof Habraszka | 3 | 2 | 0 | 5 |
| 13 |  Marek Kosowski | 1 | 3 | 1 | 5 |
| 14 |  Javier Lezcano | 0 | 2 | 3 | 5 |
| 15 |  Tomasz Najduch | 4 | 0 | 0 | 4 |
| 16 |  Emil Kostov | 3 | 1 | 0 | 4 |
| 17 |  Eldar Ismailov | 3 | 0 | 1 | 4 |
| 18 |  Nick Da Costa | 2 | 2 | 0 | 4 |
| 19 |  Andy Hug | 2 | 1 | 1 | 4 |
| 20 |  Sylwester Sypień | 2 | 0 | 2 | 4 |
| 21 |  Guillaume Gründler | 2 | 0 | 2 | 4 |
| 22 |  Alim Junusov | 1 | 3 | 0 | 4 |
| 22 |  Lasha Gabaraev | 1 | 3 | 0 | 4 |
| 24 |  Michael Thompson | 1 | 2 | 1 | 4 |
| 25 |  Petar Martinov | 1 | 2 | 1 | 4 |
| 26 |  Victor Teixeira | 0 | 3 | 1 | 4 |
Medardo Joseph Mazombwe

Medardo Joseph Mazombwe (24. syyskuuta 1931 Katete – 29. elokuuta 2013 Lusaka) oli sambialainen roomalaiskatolinen arkkipiispa ja kardinaali. Hänet vihittiin papiksi 4. syyskuuta 1960 ja nimitettiin Chipatan hiippakunnan piispaksi 11. marraskuuta 1970. Hänet vihittiin piispaksi 7. helmikuuta 1971. Pääkonsekraattorina toimi Emmanuel Milingo, jota avustivat Firmin Courtemanche ja James Corboy.
Mazombwe siirtyi toiseen hiippakuntaan saatuaan 30. marraskuuta 1996 nimityksen Lusakan arkkipiispaksi. Hän jäi eläkkeelle 28. lokakuuta 2006, ja hänestä tehtiin kardinaali 20. marraskuuta 2010. Hänet asetettiin Santa Emerenziana a Tor Fiorenzan kardinaalipapiksi 26. maaliskuuta 2011.